Урьюгорт (Кӧчладор район)

Урьюго́рт (рочӧн У́рья) — Перем ладорись Коми кытшын, Кӧчладор районісь Коча посадмуын учӧтик грезд (деревня). 

Одзжык Урьюгортыс пырис Коча сельсоветӧ.

Ним йылісь
Урьюгортыс шусьö сідз неыджыт юöк сьöрті, кöдалöн нимыс комиöн Урью, а рочöн Урья. 

Урью  — 'ураинын ю', нето 'Ур нима мортлöн ю'.  

Горт шуаныслöн вöлі важ коми диалекттэзын  'грезд (деревня)'.

География
Урьюгортыс сулалӧ Кӧч посадсянь ойвыв-асыввылӧ 27 км ылынаын, Ыджыт Кочасянь ӧкмыс километра ылынаын, Онолва юӧ Урью усянін дынын.  

Янсалöм
Урьюгортын куим тор: ю пӧлӧн вевдӧрись (отирыс сэтчин сёрнитӧны жагӧна), увдӧрись (кытӧн оліссез тарзьӧны токӧ баитӧны) да шӧрись.

Туйез

 История 
Грезд ладорын отирыс олӧмась важынсянь. Урью уссёланьын археологгез адззӧмась VI–VIII векся казьмӧтан — Курӧгкармыс.  

Веськöтлан

 Отир 
1970 годӧ Урьюгортын олӧмась 194 морт, а 2009 во пондӧтчикӧ токӧ 47 морт, кӧдна видзисӧ 19 горт. 

Медуна отирыс гишшöны Вавилин, Исаев, Никонов.

 Кӧзяйство да быт 
Советтэз дырни Урьюгорт вӧлі «Родина» колхозлӧн юкӧт (шӧриныс — Ыджыт Кочаын), кӧда сідзту ӧтлаӧтлӧма куим олан пункт: Урьюгорт, Борина да Ыджыт Коча.

 Культура 

Одзжык Урьюгортын вӧлӧмась школа, клуб, аптека. Талун челядьыс велӧтчӧны Ыджыт Кочаын, кӧркӧ ветлӧмась Пелымӧ.

Грездын медбура порйӧтӧны Макар лун, сія овлӧ ойнас август 6-7 луннэз коласын.  Этійӧ вежалунсӧ шуӧны мӧс празьник. Йозыс локтӧны рытсяняс да пырӧны Онолваӧ пидзӧсви.

Казьмöтаннэз да сингажöтаннэз

Ордча ландшафттэз

Лыддьöтан
Коми-Пермяцкий национальный округ. Москва-Ленинград, 1948.
Кочевский район: прошлое и настоящее / сост. Н. М. Коваль, С. Н. Пыстогова. Пермь, 2006. 464 с. ISBN 5-88009-020-5

Категория:Кӧчладор район